«Dannebrog»

«Dannebrog» er Danmarks kongeskip. Det ble bygget ved Orlogsværftet i København og sjøsatt 1932, som avløser for det forrige kongeskipet, hjuldamperen «Dannebrog» fra 1879, som seilte for Kong Christian X og Dronning Alexandrine inntil 1931. Skipet er tegnet av N.K. Nielsen.  Kongeskipet har hett «Dannebrog» siden 1912, og to forskjellige skip har hatt navnet.

Skipet ble døpt av dronning Alexandrine i 1931 og tjener nå som offisiell og privat residens for kongeparet samt medlemmer av den danske kongelige familie når de er på sommertokt i hjemlige farvann eller på offisielt besøk i utlandet.

Kongeskipet «Dannebrog» er en selvstendig kommando som administreres av Kongens Jagtkaptein, som er medlem av Kongens hoffstab. «Dannebrogs» besetning består av ni offiserer, syv sersjanter og 36 vernepliktige, som er spesielt utvalgt fra marinen. Siden 1932 har skipet tilbakelagt over 300 000 nautiske mil og besøkt mesteparten av havnene i Danmark, Grønland og Færøyene samt mange europeiske og oversjøiske havner.

Om våren når kongeparet innleder sesongen og går ombord i kongeskipet «Dannebrog», som ligger ved bøye 1 i København havn, avfyres det salutt fra Batteri Sixtus.

Kongeskipet tar del i farvannsovervåkning og sjøredningstjenesten når det er til sjøs.

 Eksterne lenker 


  Kongeskipet «Dannebrog»
  Fakta om «Dannebrog»

Kategori:Kongeskip
Kategori:Dansk sjøfart
Kategori:Danske motorskip
Kategori:Søværnet
Kategori:Skip fra 1932
Kategori:1932 i Danmark
Kategori:Skip bygget i Danmark
Kategori:Artikler i sjøfart-prosjektet